Ko e Siasi Uesiliana tauʻatāina ʻa Tonga (SUTT), (Free Wesleyan church, FWC), ko e taha ʻo e ngaahi siasi ʻi Tonga. Ko e siasi mahuʻinga taha (neongo ʻoku ofi he taimí ni ʻa e Siasi Māmonga).

Free church of Tonga pe Siasi ʻo Tonga tauʻatāina pe Siasi ʻo e palesiteni 1928—; konga ʻo e Free church, naʻe ʻikai te ne fiefakataha mo e SUTT; palesiteni: kau papālangi, pea ko e kāinga ʻo Fonua.

Ko e piu pe niupiu ko e fuʻu ʻakau lahi ia. ʻOku meimei tatau ʻene ʻai mo e niu, kā ʻoku tupu ʻene lou tatau mo e ī, ʻoku ui ia ko e sakiki. Taimi ʻe niʻihi ʻoku ʻikai vahevaheʻi ʻa e ngaahi lou, kā ʻoku tatau mo ha mimiha, ʻoku ui ia ko e fepiupiuaki.

Ko e faʻahinga kehe ko e Glochidion concolor Müll.Arg., ko e ʻakau lahi ia ʻoku siʻisiʻi ange, ʻoku pehē ʻe he kau saienisi. Ka ʻoku tatau ʻena ʻasi ki he kakai. ʻOku tupu ʻi ʻEua mo Tongatapu pē ʻa e G. concolor, ʻoku tupu ʻi Tonga kotoa pē ʻa e G. ramiflorum.

Ko e talatā tuʻa lavilavi ko e tala ʻe taha ia. Ko e manupuna ʻo e tuʻafanga ʻi Tongá ni, ʻoku tātātaha, ʻoku ne fakafānau ʻi Nomuka mo e ʻotu Muʻomua pē. Ko hono lahi ko e senitimita ʻe 36, kapakau sm ʻe 74.

Ko e fangu ko e fuʻu ʻakau siʻi mo totolo ia. ʻOku ui foki, lea fakapikopiko, ko e kalapasa. ʻI he onoʻaho ko e fangu mo e hina (ongo fuʻu ʻakau) ko e fangu pe hina (ʻaiʻanga) pē kinaua, ʻa ia hona hingoa. Ko e fangu onopooni, ʻomi ki Tongá ni ko e Lagenaria ia, sai ke kai kapau mata, sai he ʻaiʻanga kapau moho, motuʻa mo mōmoa. Kā ko e fangu onoʻaho, ko e Benincasa ia (ʻoku fakatautalaʻi ʻe Yuncker), ʻoku sai ke kai, ka saisai pē he ʻaiʻanga. ʻOku loi hono hingoa fakapilitānia: ʻoku ʻikai ha meleni, ʻoku ʻikai melie, ʻoku ʻikai tupu ʻi he taimi momoko (faʻolaki pē).

ʻOku makehe ʻaupito ʻa e ngaahi fuʻu ʻakau mei he kāinga ʻo e Bryophyllum pe Kalanchoe. ʻOku nau tupu honau fānau, ko e ngaahi kiʻi fuʻu ʻakau, ʻi ʻolunga ʻo honau lau. ʻOku ʻikai aʻu ki he taha ʻafe, mano, pe miliona, kae toe lahi. Pea ʻoku nau tō, pea tupu ʻi he fuʻu ʻakau foʻou. ʻOku ʻi ai hono matalaʻiʻakau kulokulamaama, kā ko e taimi nounou pē, pea ʻoku ʻikai he taʻu kotoa.

Ko e matataha pe matatane ko e fuʻu ʻakau siʻi ia. ʻOku lahi ʻene tupu ʻi Polinisia kotoa, kā ʻi Tongá ni, ʻoku (naʻe ?) tupu ʻi ʻEua pē. ʻOku ui foki ko e Peperomia blanda var. floribunda

Ko e monumanu kilikili talatala (lea fakalatina (lea fakasaienisi): echinodermata) ko e vahe lahi (superphylum) ia ʻo e ngaahi monumanu ʻoku ʻi ai honau kilikili talatala. ʻOku ui foki fingota talatala koeʻuhi ʻoku nofo ʻa e konga lahi ange ʻi he tahi.

ʻAho ʻe taha naʻe manako maʻu pē ʻa e Tuʻi Tonga ke fakahā ki Poulalahi ki hono tuofefine ha fononga ki ai pea mo ʻave polopolo ki ai. Ko ia naʻe ui ai pe e tafaʻaki ko ʻeni ko ""Talasiu"" ko e hono ʻuhinga ko e tala ʻo ha fononga pe ha ʻaʻahi ki he Tuʻi Tonga.